Imtella' Settembru 8, 2021 Fi Spanja mara qed tfittex kumpens wara li dsatax-il sena ilu tawha tarbija b'oħra wara li welldet. Hija talbet kumpens ta' €3 miljun minħabba li fl-2002 fi sptar f'Longrono xi membru mit-tim mediku taha tarbija b'oħra wara li żewġt itrabi tpoġġew f'inkumbatur. Minkejja t-talba tagħha ta' kumpens, il-Gvern offrielha biss €215,000 wara li argumenta li kien żball uman. Il-Ministru għas-Saħħa qalet li mhix possibbli li jikkonkludu min għamel l-iżball. Żiedet tgħid li llum il-ġurnata huwa impossibbli li jerġa' jsir l-istess żball għax il-proċedura ta' kif jiġu identifikati t-trabi hija sigura u ta' min joqgħod fuqha. L-omm l-oħra involuta ġiet infurmata bil-każ madankollu ma ressqet l-ebda ilment. Hija ntebħet b'dan l-iżball meta fl-2017, in-nanna tat-tarbija fittxet lil missierha biex jieħu ħsiebha u l-Qorti ordnat li jsir test tad-DNA. Dan it-test ikkonferma li l-missier ma kienx il-missier bijoloġiku u wara aktar testijiet ħareġ li t-tifla lanqas kellha l-ġenetika t'ommha. Meta għalqet 16, it-tifla bl-għajnuna tal-avukati għamlet pressjoni fuq l-awtoritajiet tas-saħħa biex jinvestigaw iċ-ċirkustanzi tat-twelid tagħha. Minn dawn l-investigazzjonijiet ħareġ li meta twieldet kien hemm tarbija tifla waħda li setgħet inbidlet magħha. Illum, it-tifla għandha 19 u qed tistenna r-riżultati tat-testijiet tad-DNA biex tikkonferma l-ġenituri bijoloġiċi tagħha.